# Affald som ressource

## Genbrugspladsen

*Formål*

At få et overblik over hvilke materialer der kan genbruges, og hvad de kan genbruges som.

*Opgave*

Vælg en genbrugsplads og lav en liste over de forskellige affaldstyper der sorteres.

* Hvilke affaldstyper genbruges?
* Hvilke affaldstyper genanvendes?
* Hvilke affaldstyper brændes?
* Hvilke affaldstyper deponeres?
* Undersøg hvad der sker med de typer der genanvendes. Bliver de brugt til fremstilling af samme produkter? Bliver aviser til aviser, sodavandsflasker (af glas) til nye sodavandsflasker osv.
* Hvad gjorde du med din gamle cykel, da du fik den du har nu? Hvis du sendte den på genbrugspladsen, hvilke råstoffer tror du så, der blev genanvendt?
* Afleverer du brugte batterier fordi de skal genanvendes, eller fordi du vil undgå miljøskader af cadmium?
* Hvis du har en smartphone, hvor tit har du så skiftet den ud? Hvad gjorde du ved den gamle? Hvis du har afleveret den på en genbrugsstation, hvilke råstoffer tror du bliver genanvendt?

Danmarks Statistik laver opgørelser, så vi kan følge om vi i Danmark er gode til at leve op til de delmål, som samlet udgør Verdensmål 12 *Ansvarligt forbrug og produktion*. Besøg [www.dst.dk/da/Statistik/Sdg/12-ansvarligt-forbrug-og-produktion/delmaal-05/indikator-1](http://www.dst.dk/da/Statistik/Sdg/12-ansvarligt-forbrug-og-produktion/delmaal-05/indikator-1) og:

* Giv eksempler på hvad der kan være registreret som genanvendelse.
* Giv eksempler på noget som bliver genanvendt mere end én gang.
* Diskutér om du synes, at Danmark lever op til Verdensmål 12 om ansvarligt forbrug?